Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szóló 15/2006. (IV. 3.) OM rendelethez]
Paragraph Index: 1206

c) A szakképzettség gyakorlásához szükséges személyes adottságok és készségek: – azon tulajdonságok, amelyek biztosítják a pszicho-motoros képességek szintjének meghatározását és fejlesztését a szabadidősport valamennyi területén, az egészség megőrzését célzó tevékenységet folytató valamennyi szakirányú intézményben: nyitottság, döntéshozatali képesség, felelősségvállalás, vezető-szervező készség, közösségformáló képesség, – azon adottságok és készségek, amelyek birtokában oktathatják a rekreáció–rekreációs tevékenység irányítás speciális – tanári képesítést nem előíró – tantárgyait felsőfokú oktatási intézményekben: tanulási készség és jó memória, információfeldolgozási készség, igény a minőségi munkára, jó kommunikációs és konfliktuskezelő készség, – a tudományos kutatás végzéséhez szükséges olyan készségek, amelyek segítségével kutatómunkát végezhetnek kutató intézetekben: problémafelismerő és megoldó képesség, kreativitás, önállóság, manuális ügyesség, – az egy életen át tartó tanulás és a folyamatos szakmai továbbképzés iránti igény.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes